Cele mai multe vânzări de imobile au fost înregistrate, în perioada ianuarie-noiembrie 2017, în București (73.703), Cluj (40.043) și Ilfov (33.384). Județele cu cele mai puține imobile vândute în aceeași perioadă sunt Teleorman (4.131), Sălaj (3.622) și Caraș-Severin (3.325). Potrivit ANCPI, numărul ipotecilor, la nivel național, în perioada ianuarie-noiembrie 2017, a fost de 229.534. Cele mai multe operațiuni de acest gen au fost înregistrate, în același interval, în București (46.341), Ilfov (16.167) și Cluj (14.971). La polul opus se află județele Covasna (1.010), Gorj (935) și Sălaj (755).